โรนัลโดติดทีมชาติชุดใหญ่ครั้งแรกใน ค.ศ. 2003 ด้วยวัย 18 ปี และในปัจจุบันเขาถือเป็นผู้เล่นที่ลงสนามมากที่สุดและทำประตูมากที่สุดให้แก่ทีมชาติโปรตุเกส โดยทำประตูแรกได้ในการแข่งขันฟุตบอลชิงแชมป์แห่งชาติยุโรป 2004 ซึ่งเขาพาโปรตุเกสผ่านเข้าถึงรอบชิงชนะเลิศ ต่อมา โรนัลได้รับตำแหน่งกัปตันทีมครั้งแรกใน ค.ศ. 2008 และใน ค.ศ. 2015 โรนัลโดได้รับการเสนอชื่อโดยสมาคมฟุตบอลโปรตุเกสให้เป็นผู้เล่นชาวโปรตุเกสที่ยิ่งใหญ่ที่สุด เขาพาโปรตุเกสคว้าแชมป์ระดับทางการครั้งแรกในการแข่งขันฟุตบอลชิงแชมป์แห่งชาติยุโรป 2016 ตามด้วยแชมป์ยูฟ่าเนชันส์ลีกใน ค.ศ. 2019 และได้รับรางวัลผู้ทำประตูสูงสุดในการแข่งขันฟุตบอลชิงแชมป์แห่งชาติยุโรป 2020